Ayla (film, 2017)

Ayla () — Türkiyə və Cənubi Koreyanın birgə istehsalı olan “Ayla” filmi 2017- ci ildə  rejissor Can Ulkay və ssenarist Yiğit Güralp tərəfindən çəkilib. 1950-ci ildə başlamış Koreya müharibəsi zamanı yaşanmış real hadisə əsasında 2016-cı ildə filmin çəkilişinə başlanılıb. Filmin çəkilişləri Türkiyə və Cənubi Koreyada aparılıb. Filmin musiqiləri Fahir Atakoğlu tərəfindən bəstələnib. 2018-ci il 4 martda 90-cı Oskar mükafatının "Əcnəbi dildə olan ən yaxşı film" nominasiyasına filmin namizədliyi irəli sürülsə də, sonda qısa siyahıya düşə bilməyib.

 Məzmun 
1950-ci ildə Şimali Koreya silahlı qüvvələrinin qəflətən hücumu artıq üç gündən sonra Cənubi Koreyanın paytaxtı Seulun işğalı ilə nəticələnmişdi. Cənubi Koreya olduqca ağır bir duruma gəlmişdi. Birləşmiş Millətlər Təşkilatının yardım məqsədilə çağırışına Türkiyə Cənubi Koreyaya bir briqadasını göndərmişdir. Filmdə hadisələr Türk Briqadasının baş giziri Süleymanın gecə vaxtı baş vermiş döyüşlərindən birində ata və anası öldürülmüş kiçik bir qızı tapması ilə başlayır. Əsgərlər 5 yaşlı qıza ad vermək qərarına gəldikdə, baş gizir Süleymanın  "ay gibi yüzü var zaten ay ışığında bulduk" (ay kimi üzü var, zatən ay işığında tapdıq) deyərək  Ayla adını verir. 15 ay ərzində Aylaya baxan Süleymanın artıq Türkiyəyə geri dönməsi barədə əmri gəlir. Bu zaman məsələyə yuxarı rəhbərliyin qarışması ilə Ayla Koreya müharibəsi illərində türk əsgərləri tərəfindən yaradılmış "Ankara Okulu"nda təhsil almağa başlayır. Aylanı tək qoyub getmək istəməyən Süleyman onu Türkiyəyə aparmaq üçün hər cür cəhd etsə də, lakin Cənubi Koreyadan Aylanı çıxarmağa nail ola bilmir. Film müharibənin bitməsindən 60 il sonra Cənubi Koreyadakı Ankara parkında Ayla və Süleyman Dilbirliğinin yenidən bir-birinə qovuşması ilə başa çatır.

 Rollarda 
 İsmayıl Hacıoğlu — Kiçik zabit Süleyman / Süleyman Bilbirliyi (1950)
 Çətin Təkindor — Kiçik zabit Süleyman / Süleyman Dilbirliyi (2010)
 Kim Seol — Ayla (1950)
 Li Kunq-Jin — Ayla (2010)
 Əli Atay — Kiçik zabit Əli
 Taner Birsel — Minbaşı Fuad
 Murad İldırım — sahə zabiti MəsuD
 Ərqan Pətəkqaya — Minbaşı İsgəndərun
 Erik Roberts — Minbaşı General Koulter
 Damla Sönməz — Nuran

 Filmin istehsalı 
Film, 2010-cu ildə Munhwa Broadcasting Corporation tərəfindən yayımlanmış Kim Eun-ja və Süleyman Dilbirliğin real hekayəsi əsasında Hvanq Byungun rejissorluğu ilə çəkilən  "Ayla, mənim koreyalı qızım" (Ayla, My Korean Daughter) sənədli film əsasında yaradılmışdır. 2016-cı ildə Cənubi Koreyada başlanılmış aktrisa seçimlərində ölkənin "1988-ci ildə mənə cavab verin" populyar televiziya serialındakı Jin-ju rolunu oynayan uşaq aktrisa Kim Seol Ayla rolu üçün seçilmişdir. Ko Eun-min isə Aylanın anası rolu üçün çəkilişlərə qatılmışdır. Filmin çəkilməsinə Türk Hava Yolları, Türkiye Respublikası Mədəniyyət və Turizm Nazirliyi və Ziraət Bank kimi qurumlar sponsorluq etmişdir. Türkiyə və Cənubi Koreyanın birgə istehsalı olan filmin çəkilişləri Türkiyədə həyata keçirilmişdir. Filmin çəkilişləri 2016-cı ilin noyabrında Türkiyədə başlamış və 2017-ci il iyun aylarında Cənubi Koreyada tamamlanmışdır.

 İstinadlar 

 Həmçinin bax 
 Süleyman Dilbirliği

Kateqoriya:Türkiyə filmləri
Kateqoriya:Türkcə filmlər
Kateqoriya:2017-ci ilin Türkiyə filmləri
Kateqoriya:Koreya dilində filmlər
Kateqoriya:Warner Bros. filmləri